10 Ст. 23/2020
На основу Закона о стечају / “Службени гласник РС“ бр.104/2009, 99/2011, 71/2012 – одлука УС, 83/2014, 113/2017, 44/2018 и 95/2018 / као и Правилника о утврђивању националних стандарда за управљање стечајном масом – Националног стандарда о начину и поступку уновчења имовине стечајног дужника - Национални стандард број 5 / “Службени гласник РС“ бр.62/2018, и одлуке Одбора поверилаца стечајног дужника од 03.09.2020.године, стечајни управник стечајног дужника 

Предузећа за производњу и трговину индустрија хране 
ДУЊА д.о.о.   – У СТЕЧАЈУ

Нови Београд, ул. Булевар Милутина Миланковића бр. 1ц

ОБЈАВЉУЈЕ

ПОЗИВ  ЗА  ДОСТАВЉАЊЕ  ПОНУДА
за

Пружање услуга процене стечајног дужника као правног лица, са  најзначајнијом имовином коју чини: 
· Непокретна имовина  - код РГЗ – СКН у Врању у ЛН 1350 на кп. 6429, КО Врање 1, изграђен је објекат без грађевинске дозволе и где је правни претходник стечајног дужника уписан као држалац овог објекта, а ради се о производној хали – фабрика чоколаде СИМКА, укупне бруто површине 4716 м2 од чега је приземље површине 4488 м2, површина спрата 137,60 м2, постоји портирница површине 14 м2 и трафо станица површине 24 м2, а у оквиру објеката инфраструктуре стечајни дужник има: унутрашње саобраћајнице и манипулативне површине (465 м2), ограда са капијама (163 м2), прикључак на водоводну и канализациону мрежу и рекламни знак СИМКА.

· Покретна имовина – опрема према попису која је евидентирана у Економско-финансијском извештају стечајног дужника, 
· Као и друга имовина и права евидентирана у преузетој пословној документацији.  

За потребе утврђивања процене вредности у поступку продаје проценитељ ће користити следеће методе:

· процене вредности имовине  ликвидационим методом;
· процену вредности правног лица ( правно лице проценити ДНТ методом или методом ликвидационе вредности, које су у складу са Међународним стандардима финансијског извештавања, а којима се обезбеђује највећа вредност за повериоце). 
1. Увод
Стечајни управник стечајног дужника Предузећа за производњу и трговину индустрија хране 
ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, спроводи поступак одабира најбољег понуђача: уз сагласност стечајног судије и Одбора поверилаца за пружање услуга процене ликвидационе вредности имовине и процене вредности  правног лица, позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се на основу процене ликвидационе вредности имовине и процене вредности  стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку који се води над стечајним дужником Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц,
Извештај о процени вредности мора бити у складу са Међународним стандардима финансијског извештавања – МСФИ.
3. Извештај о процени

По завршетку посла, понуђач је дужан да припреми и достави правном лицу које је било предмет процене детаљан извештај у електронској форми и 3 примерка у писaној форми, који ће морати да садржи следеће:

· Предмет процене;
· Мишљење о приложеној имовинско-правној документацији;
· Списак имовине на којој је конституисана залога на покретним стварима, пошто стечајни дужник има једног разлучног повериоца са правом одвојеног намирења на три путничка возила;
· Дефиниција вредности;
· Датум процене;
· Класификација по групама основних средстава;
· Опис метода коришћених у процени сваке групе основних средстава и капитала;
· Закључак о процењеној ликвидационој вредности имовине стечајног дужника и закључак о процењеној  вредности стечајног дужника као правног лица;
· Исказан удео  у  вредности имовине на којој је конституисана хипотека (или заложно право)  у односу на  процењену вредност  правног лица;
· Претпоставке и ограничавајући услови;
· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава);
· Процену сврсисходности продаје стечајног дужника као правног лица у односу на продају стечајног дужника у деловима.
4. Методе процене

Процена се врши у складу са Међународним стандардима процене, Међународним рачуноводственим стандардима и Националним стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавајући исказивање ликвидационе вредности имовине стечајног дужника и вредности стечајног дужника као правног лица.

Надаље, резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 

5. Информације за понуђаче

Заинтересовани понуђачи, односно овлашћени представници, могу понуде поднети и предати до  02.10.2020. године, до 15 часова, на контакт адресу стечајног управника: МИХАЈЛО КОРУГА, ул. Јасенова бр. 4, стан бр. 4, 11030 Жарково, Београд., или лично донети на адресу стечајног дужника: Теразије бр. 31, међуспрат – канцеларија стечајног управникa Михајло Коруга. 
Контакт телефон стечајног управника Михајло Коруга, тел. 0638183802,  е-mail: koruga.mihajlo@gmail.com
Понуде доставити у два примерка. Оригинал и копија се достављају у посебним затвореним ковертама, са јасном назнаком „Оригинал“, односно „Копија“ -  Пружање услуга процене вредности имовине Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, ликвидационом методом и пружање услуга процене Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, као правног лица. 
Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

Понуда садржи:

· Доказе о испуњености услова из тачке 7 овог позива;
· Имена ужег тима који ће радити процену са задужењима и референцама;
· Имена ширег консултантског тима;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Све понуде се достављају на српском језику.
Одлука о додели уговора о пружању услуга процене вредности имовине Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, и пружању услуга процене вредности Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, као правног лица, биће донета у року од 15 дана од истека рока за пријем понуда, о чему ће бити обавештени сви понуђачи.  
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. Захтеве за додатне информације понуђачи треба да доставе на адресу стечајног управника Михајло Коруга, Јасенова бр. 4, стан бр. 4,11030 Жарково, Београд,  са назнаком „Питања у вези понуде“ или на е-mail адресу  стечајног управника: koruga.mihajlo@gmail.com
Наручилац ће у року од једног дана, од дана пријема захтева, послати понуђачу одговор у писаном облику.
Саставни део позива за достављање понуда чини Нацрт уговора о пружању консултантских услуга.
6. Плаћање

Исплата уговорене цене за обављене услуге која ће бити прецизирана уговором, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника. 
7. Услови конкурисања

Понуду за учествовање може поднети сваки понуђач који испуњава услове у смислу квалификационих захтева, утврђене од стране стечајног управника, и то:

· да је регистрован за обављање одговарајуће делатности код надлежног органа;

· да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

· да располаже довољним кадровским и техничким капацитетом за вршење услуга из понуде:

1. да је за реализацију услуга из понуде предвидео чланове проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, те да имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима.);

2. да руководилац тимова за процену некретнина има одговарајућу лиценцу за вршење процене вредности непокретности издату у складу са Законом о проценитељима вредности непокретности („Службени гласник РС“, бр. 108/2016) - приложити копију лиценце;

3. пожељно је да главни руководилац пројекта има међународно признат сертификат за процену вредности капитала издат од стране асоцијације које су пуноправне чланице Комитета међународних стандарда процене (International Valuation Standards Committee), као што су Appraisal Institute, American Society of Apraisers (ASA), Institut Francais de l Expertise и друго.

4. да понуђач није био ангажован на ревизији финансијских Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, односно да није повезано лице са предузећем које је ангажовано на ревизији финансијских извештаја Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, ул. Булевар Милутина Миланковића бр. 1ц, ради избегавања сукоба интереса процене и ревизије.
Понуде које не испуњавају ове услове биће одбијене као неприхватљиве.
Стечајни дужник
Предузеће за производњу и трговину индустрија хране ДУЊА д.о.о.   – У СТЕЧАЈУ Нови Београд, 
ул. Булевар Милутина Миланковића бр. 1ц 
Стечајни управник ____________________                                                                              









Михајло Коруга

